Maatietopalvelu

Kyselyvastaus

**Asiakirjan tunnus:** KT1004

**Päivämäärä**: 20.2.2025

**Julkisuus:** Julkinen

**Afganistan / Pashtujen asema**

**Afghanistan / Situation of the Pashtuns**

Kysymykset

1. Mikä on pashtujen asema Afganistanissa?

Questions

1. What is the situation of the Pashtuns in Afghanistan?

# Mikä on pashtujen asema Afganistanissa?

Pashtut (myös pataanit, historiallisesti myös afgaanit) on Afganistanin suurin etninen ryhmä. He eivät kuitenkaan muodosta enemmistöä Afganistanin monietnisestä väestöstä, vaan noin 40–45 % väestöstä on pashtuja.[[1]](#footnote-1) Merkittävä osa pashtuista puhuu äidinkielenään pashtun kieltä, mutta suuri osa puhuu myös toista Afganistanin pääkieltä daria. Pääosa pashtuista on uskonnoltaan sunnimuslimeja.[[2]](#footnote-2)

Pashtujen kulttuuri on vahvasti perhe- ja heimokeskeinen.[[3]](#footnote-3) Afganistanin pashtut jakaantuvat kahteen suureen heimoliittoumaan Durraneihin ja Ghilzaihin (Gheljai), jotka jakaantuvat satoihin pienempiin heimoihin ja alaheimoihin.[[4]](#footnote-4) Valtaosa Durrani-heimoista asuu Etelä-Afganistanissa, kuten Helmandin, Kandaharin, Uruzganin ja Zabulin maakunnissa. Ghilzai-heimojen pääasialliset asuinalueet ovat keskisessä ja itäisessä Afganistanissa, kuten Khostissa, Logarissa, Paktiassa, Paktikassa ja Wardakissa. Pashtuja asuu kuitenkin myös monilla muilla alueilla.[[5]](#footnote-5) Esimerkiksi Kabulissa asuu kaikkiin Afganistanin etnisiin ryhmiin kuuluvia ihmisiä.[[6]](#footnote-6)

Pashtut ovat sekä historiallisesti että nykyisellään Afganistanin poliittisesti ja aseellisesti vaikutusvaltaisin ryhmä.[[7]](#footnote-7) Talibanin asettamaa hallintoa dominoivat uskonnoltaan sunnimuslimeja olevat pashtumiehet, ja muut etniset ja uskonnolliset ryhmät on pitkälti suljettu ulos hallinnosta ja heidän vaikutusvaltansa on marginaalinen pashtuihin verrattuna.[[8]](#footnote-8) YK:n Afganistanin-erityisraportoija Afganistanissa ei mainitse pashtuja erityisesti oikeudenloukkausten kohteena olevana ryhmänä, vaikka muiden etnisyyksien keskuudessa pashtuvastaiset asenteet ovat yleistyneet Talibanin valtaannousun jälkeen.[[9]](#footnote-9)

Pashtut eivät ole yhtenäinen ryhmä, vaan eri heimoryhmien, kuten Durranien ja Ghilzaiden, välillä ja sisällä on valtakamppailuja.[[10]](#footnote-10) Valtaosa itsenäisen Afganistanin hallitsijoista on ollut Durrani-pashtuja ja myös vuoden 2001 jälkeen valitut islamilaisen tasavallan molemmat presidentit olivat etnisyydeltään Durrani-pashtuja.[[11]](#footnote-11) Myös Taliban-liikkeen sisällä valta on jakaantunut kilpailevien ryhmien, Kandaharissa valtaapitävien Durrani-heimojen ja Ghilzai-heimoista koostuvan Haqqani-verkoston, välillä.[[12]](#footnote-12)

Pashtuilla on oma sosiaalinen järjestelmänsä, jota kutsutaan nimellä *pashtunwali* ja se muodostaa paikallisen käyttäytymissäännöstön ja oikeusjärjestelmän[[13]](#footnote-13) Pashtunwalin keskeisiä käsitteitä ovat yksilön asema yhteisössä, kunnia ja kosto. Järjestelmässä yhteisö on keskiössä, eikä yksilön oikeuksilla ole suurta merkitystä.[[14]](#footnote-14) Se määrää pashtujen keskeisistä periaatteista, kuten vieraanvaraisuudesta, vieraiden turvaamisesta sekä omaisuuden, perheen kunnian ja naisten suojelusta. Pashtuyhteisöjen väliset kiistat ja yksilöiden tekemät sääntörikkomukset saatetaan yleensä heimojen vanhimmista koostuvien epävirallisten tuomioistuimien (*jirga*) käsiteltäviksi. 2000-luvulla ennen Talibanin valtaannousua pashtunwalin merkitys vähentyi Afganistanin suurissa kaupungeissa ja Taliban on myös yhdistänyt pashtunwaliin omaa islamintulkintaansa.[[15]](#footnote-15)

## Lähteet

AAN (Afghanistan Analysts Network) / Ruttig, Thomas 5.3.2014*. A Joint ‘Durrani’ Candidate for President? After the Unity Jirga in Kabul*. <https://www.afghanistan-analysts.org/en/reports/political-landscape/a-joint-durrani-candidate-for-president-after-the-unity-jirga-in-kabul/> (käyty 17.2.2025).

BFA Staatendokumentation (Austrian Federal Office for Immigration and Asylum, COI unit) 10.4.2024. *Research Papers: Afghanistan: Pashtuns and the Pashtunwali*. Saatavilla: [https://www.ecoi.net/en/file/local/2106990/2024-04-10\_COI\_CMS\_Research+Paper+Afghanistan\_+Pashtuns+and+the+Pashtunwali.pdf](https://www.ecoi.net/en/file/local/2106990/2024-04-10_COI_CMS_Research%2BPaper%2BAfghanistan_%2BPashtuns%2Band%2Bthe%2BPashtunwali.pdf) (käyty 17.2.2025).

Brookings (The Brookings Institute) / Felbab-Brown, Vanda 14.8.2024. *The Taliban’s three years in power and what lies ahead*. <https://www.brookings.edu/articles/the-talibans-three-years-in-power-and-what-lies-ahead/> (käyty 17.2.2025).

DFAT (Australian Government: Department of Foreign Affairs and Trade) 14.1.2022. *DFAT Thematic Report on Political and Security Developments in Afghanistan (August 2021 to January 2022)*. Saatavilla: <https://www.ecoi.net/en/file/local/2067344/country-information-report-afghanistan.pdf> (käyty 17.2.2025).

Lieven, Anatol 2021. “An Afghan Tragedy: The Pashtuns, the Taliban and the State”, julkaisussa *Survival*, 63(3). <https://doi.org/10.1080/00396338.2021.1930403> (käyty 17.2.2025).

MRG (Minority Rights Group) [päiväämätön]. *Pashtuns in Afghanistan*. <https://minorityrights.org/communities/pashtuns/> (käyty 17.2.2025).

Tony Blair Institute for Global Change 22.9.2022. *Why Do People in Afghanistan Object to Taliban Rule?* <https://institute.global/insights/geopolitics-and-security/why-do-people-afghanistan-object-taliban-rule> (käyty 17.2.2025).

UNGA (United Nations General Assembly) 30.8.2024. *Situation of human rights in Afghanistan, Report of the Special Rapporteur on the situation of human rights in Afghanistan, Richard Bennett, A/79/330*. <https://docs.un.org/en/A/79/330> (käyty 17.2.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. MRG [päiväämätön] Lieven 2021. [↑](#footnote-ref-1)
2. MRG [päiväämätön]. [↑](#footnote-ref-2)
3. MRG [päiväämätön]; BFA Staatendokumentation 10.4.2024, s. 1–2. [↑](#footnote-ref-3)
4. Lieven 2021; BFA Staatendokumentation 10.4.2024, s. 1–2. [↑](#footnote-ref-4)
5. BFA Staatendokumentation 10.4.2024, s. 1–2. [↑](#footnote-ref-5)
6. DFAT 14.1.2022, s. 12. [↑](#footnote-ref-6)
7. MRG [päiväämätön]; BFA Staatendokumentation 10.4.2024, s. 1, 3. [↑](#footnote-ref-7)
8. UNGA 30.8.2024, s. 9; Brookings/Felbab-Brown 14.8.2024. [↑](#footnote-ref-8)
9. UNGA 30.8.2024, s. 9–10. [↑](#footnote-ref-9)
10. MRG [päiväämätön]; BFA 10.4.2024, s. 1–3. [↑](#footnote-ref-10)
11. Lieven 2021; AAN/Ruttig 5.3.2014. [↑](#footnote-ref-11)
12. T. B. Institute for Global Change 22.9.2022. [↑](#footnote-ref-12)
13. MRG [päiväämätön]; Lieven 2021; BFA Staatendokumentation 10.4.2024, s. 3. [↑](#footnote-ref-13)
14. Lieven 2021. [↑](#footnote-ref-14)
15. BFA Staatendokumentation 10.4.2024, s. 3–6. [↑](#footnote-ref-15)